Па дадзенай спасылцы вы зможаце азнаёміцца з перапіскай паміж МГА “Узаемапаразуменне” і Дэпартаментам па гуманітарнай дзейнасці Кіраўніцтва справамі Прэзідэнта Рэспублікі Беларусь па пытаннях ажыцяўлення Дэкрэта № 5 ад 31 жніўня 2015 г. “Аб замежнай бязвыплатнай дапамозе” і зацверджанага ім Палажэння аб парадку атрымання, уліку, рэгістрацыі, выкарыстання замежнай бязвыплатнай дапамогі, кантролі над яе атрыманнем і мэтавым выкарыстаннем, а таксама рэгістрацыі гуманітарных праграм. Нягледзячы на шматразовыя спробы нашай арганізацыі сумеснымі з Дэпартаментам намаганнямі знайсці канструктыўнае рашэнне па прымяненні дадзеных дакументаў, якое дазволіла б працягваць гуманітарную працу ў інтарэсах нашых мэтавых груп, дасягнуць згоды нам не ўдалося. У сувязі з гэтым у цяперашні час намі рыхтуецца зварот ва Упраўленне справамі Прэзідэнта Рэспублікі Беларусь і іншыя інстанцыі. Яго падрыхтоўка насуперак нашым чаканням запатрабавала крыху больш часу, чым можна было б меркаваць. Таму яго тэкст будзе размешчаны на нашым сайце толькі напачатку наступнага тыдня.